《十虫吟 其二》
宋代·舒岳祥

虫有织绢娘，轧轧鸣窗纸。山翁卧中闻，谓是机上婢。

瓠花日萧疏，豆叶行披靡。青灯照夜阑，胡为苦如此。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。